El granollerí Jordi Dalmau Sayol, entre les víctimes de l'accident d'avió a Etiòpia | NacióGranollers
El granollerí Jordi Dalmau Sayol, entre les víctimes de l'accident d'avió a Etiòpia
per Redacció, 11 de març de 2019 a les 10:21 |
El lloc de l'accident | Europa Press
Segons el mateix mitjà, Dalmau era enginyer químic i treballava a Almar Water Solutions, una firma que, segons expliquen a la seva pàgina web, està especialitzada en el desenvolupamement d'infraestructures d'aigua, com ara dessaladores, potabilitzadores, depuradores i plantes de regeneració.
L'empresa ha publicat un tweet en què expliquen que Dalmau havia assumit la responsabilitat de la planta dessaladora de Mombasa.
Víctimes de 33 nacionalitats
L'avió es va estavellar aquest diumenge al matí poc després d'enlairar-se de la capital etíop, Addis Abeba, amb destí a Nairobi, a Kènia. Hi viatjaven 149 viatgers i vuit membres de la tripulació i l'accident va tenir lloc poc abans de les nou del matí. No hi ha hagut supervivents.
A més Dalmau i una noia gallega, els passatgers procedien de 33 països diferents. Entre les víctimes hi ha ciutadans de Kènia (32), Canadà (18), Etiopia (8), Xina (8), els Estats Units (8) i Itàlia (8), entre d'altres.
Es tracta del segon sinistre del model Boeing 737 MAX en menys de cinc mesos, després que el passat mes d'octubre s'estavellés un avió de Liona Air a Indonèsia, amb 189 persones a bord.
Successos, Jordi Dalmau Sayol, accident d'avió Etiòpia, accident d'avió